Paul Godchaux
De Paul Godchaux, gebuer den 30. Oktober 1844 zu Sandweiler a gestuerwen den 9. Oktober 1888 op der Schläifmillen, war e lëtzebuergeschen Industriellen a Politiker. Hie war de Jong vum Guetschlik Godchaux an Neveu vum Samson Godchaux.

Vum 30. Januar bis den 31. Dezember 1873 war de Paul Godchaux Buergermeeschter vun der Gemeng Sandweiler a gouf duerno, 1874, den éischte Buergermeeschter vun der nei gegrënnter Gemeng Hamm. Hien ass dat bis zu sengem Doud am Joer 1888 bliwwen.

Hie war eng Zäit laang Commandant vum Pompjeescorps Schläifmillen.

Um Kierfecht zu Hamm gouf e Monument a Form vun engem Sarkophag fir hien opgeriicht. Et dréit d'Inscriptioun La commune de Hamm à son bourgmestre Paul Godchaux décédé à Schleifmühl le 9 octobre 1888 à l'âge de 44 ans. REP.

Gielchen 
 Médaille en argent vum ordre de la couronne de chêne (Promotioun 1878)

Kuckt och 
 Duchindustrie zu Lëtzebuerg

Lëtzebuergesch Buergermeeschteren
Lëtzebuergesch Industrieller
Gebuer 1844
Gestuerwen 1888
Ordre de la couronne de chêne
Lëtzebuergesch Entrepreneren